
Buenit, ut cum perscrutarer tabularium ordinis ICtorum 
Halensium, inciderem in codicem chartaceum, in folio manu 
scriptum, cuius in fronte legebam titulum hunc : 

EXEMPLVM | STATVTORVM | ACTORVMQVE IN | 
SIGNIORVM | FACVLTAT. IVRIDIC. | IN ACA- 
DEM. WITTEBERG. | DONANTE LIBRVM | Viro 
Ampliss. Consult. et Clariss. | Dn. D. Christophoro 
Wackio Nunjburgense, P. P. Curiae Electoral. et \ 
Scabinatus Adsessore etc. | CVRANTE DECANO | 
D. Ieremia Reusnero Leorin. Sil. | Decretal. Profess. 
Publ. Facult. Iurid. Or|dinar. Cur. Eleet. Consist. Ec- 
cles. et Sca[binatu3 Adsessore. | A. O. R. M.DC.XLVL 
Verum inspecto accuratius libro apparebat non solum sta- 
tuta actaque in titulo posita, sed etiam diuersae materiae 
quaedam capita contineri, spectantia ea quidem et ipsa ad 
res facultatis iuridicae Vitebergensis. Et ne longum morer, 
quaecunque libro insunt in medio ponatn .- 

1° «Statuta antiqua Electoris Friderici« a. 1508 (fol. 11*' 
— fol. 24*). 

2°. Breuis narratio de confirmatione et statutis studii 
Vitebergensis (fol. 24 b sq.). ! ) 

1) Vid. huius dissertationis p. "vuu. 

3*. «Statuta noua Electoris Augusti* a. 1560 (fol. 26' 
— fol. 48*). 

4°. Index expensarum etc. promouendorum (fol. 49' sq.). 
5°. Noua formula iuramenti assessorum facultatis 
(fol. 52). 

6°. oSingularia statuta a Collegio iuridico diuersis tem- 

poribus adiecta» (fol. 54* — fol. 57). 
7°. «Priuilegium doctoratus in utroque iure in studio 

Wittebergensia (i. e. forma diplomatis Doctori tra- 

dendae). Item priuilegium baccalaureatus etc. (fol. 

67" — 69 b ). 

8°. Nuda inscriptio: «Catalogus professorum et docto- 

rum« (fol. 73*). 
9°. nCatalogus promotorum Doctorum, Licentiatorum 

et Baccalaureorum afacultate iuridica* (parumaccu- 

rate compositus) (fol. 93' — 94 b ). 
1 0°. » Catalogus Licentiatorum in utroque iure in acade- 

mia Wittebergensi, qui gradum Doctoris deinceps 

asumpsisse ex indicibus Antecessorum non repe- 

riuntura (fol. 109'). 2 ) 
11°. »Acta sub decanatibusu inde ab anno 1508 usque 

ad extrema uniuersitatis Vitebergensis tempora (fol. 

123* sqq.). 3 ) 

Considerato igitur uniuersi, in quo singulae libri huius 
partes uersantur , argumenti genere et natura, statim eluce- 



2) Catalogum Doctorum nec non catalogum Licentiatorum, qui 
Doctores facti non sunt, inuenies in Svevi libro infra (p. vifi) citando 
Sign. F ff. 3 b sqq. 

3) Decanos, qui inde ab anno 1564 fuerunt ipsos singula, quae hac 
parte libri continentur, scripsisse multis ex locis facile probatur. 

scit , quanta sit nostri libri similitudo atque consanguinitas 
cum illo codice, quem Carolus Eduardus Foerstemann 
in tabulario academico Vitebergensi inuentum ex prisci tem- 
poris umbra atque obliuione in lucem denuo protraxit inscri- 
psitque : Librum decanorum facultatis theologicae Academiae 
Vitebergensis *), adeo ut diceres , non sine iure quempiam 
nostrum quoque librum » Librum decanorum facultatis iuri- 
dicaeu appellaturum esse. 

Neque uero, si attendas, tam par est utriusque libri 
conditio, quam prima species indicare uidetur. Librum enim 
Theologorum inde a prima uniuersitatis Vitebergensis aetate 
decani facultatis theologicae aliique suis ipsorum manibus 
sensim composuerunt , quo factum est , ut ipsa gcnuina for- 
ma nostris temporibus proderetur: in libro ICtorum posteriori 
tempore (anno 1646) a Ieremia Reusnero incepto priorum 
temporum monumenta nisi descripta excerptaue non extant. 
Nihilominus tamen, quum originalia ipsa instrumenta pri- 
dem deleta esse credibile esset, equidem non parum mo- 
menti in libro IC torum positurus, dignum, cuius fieret no- 
titia palam, existimaui. Neque uero negari potest, fuisse, 
qui tum authenticis , quorum copiae in librum nostrum con- 
scriptae sunt, tum ipsis copiis, quae ad nos peruenerunt , in 
scribenda facultatis iuridicae et uniuersitatis Vitebergensis 
historia uterentur. Inter quos primum locum tenet Ioannes 
Zanger, I. V. D. , Professor et Senior collegii iuridici 
Vitebergensis , qui uniuersitatis saecularia celebrandi causa 
perlustratis accuratissime instrumentis actisque superstitibus 
Cal. Nouembr. a. 1602 orationem de ICti» Vitebergensibus 



4) Prodiit Lipsiae IS3S. 8°. 

habuit; 5 ) deinde copiis cura Reusneri factis Godofredus 
Sueuus in componendo libro nunc quidem rarissimo et: 
»Academia Wittebergensis « etc. 
(Witteberg. 1655. 4°.) 
inscripto usus est; authenticis denique usus est Andreas 
S e n n e r t scribens opus illud praestantissimum : 

Athenae: itemque inscriptiones Wittebergens. Librilletc. 

(Edit. altera auctior et correctior. Witteb. a. c. 1578. 4°.) 
Sed tamen multa insunt libro nostro decanorum, quae 
fugerunt Sennertum, Zangerum, Sueuum, aliaabiis 
sine iudicio tanquam uera accepta sunt , quae ipsi maiores 
errore capti tradiderunt. Et quod maxime dolendum est, ne- 
mo adhuc extitit, quiFriderici electoris statuta publici 
faceret iuris : quemadmodum quidem ipse Zanger prooe- 
raii statutorum partem orationi, quam habuit, inseruit, ex 
ipsis statutis nil protulit. Atqui horum statutorum quae sit 
uis, quae auctoritas, quod pondus, facile intelleget, qui se- 
quatur Fridericum Zarnckium 6 ) recte monentem, inde a 
condita academia Vitebergensi nouam aetatem in annalibus 
uniuersitatum Germanicarum surrexisse , quippe quum ante 
Vitebergense studium generale fundatae in Germania acade- 
miae instituta tantum et formas uniuersitatum Italicarum et 
Francogallicarum, quae medio aeuo floruerunt, imitatae sint, 
uniuersitati Vitebergensi dederint primae nutritores eiusdem 
formam aptiorem nouis moribus temporibusque. 



5) Saepius oratio Zangeri typis exarata est. Inuenies eara apud 
Svewm 1. 1. Sign. Dd 3 b . 

(i) Die urkundlichen Quellen zur Geschichte der Universitat Leip- 
zig etc. in: Abhandlungen der philosophisch historischen Klasse der 
Konigl. Sachs. Gesellschaft der Wissenschaften. T. IIIl. p. 527. 

Sed haec omnia quomodo facta sint alio loco opportuni- 
tas dabitur latius ac fusius exponendi. Hae autem pagellae 
edendis cum breui prooemio statutis antiquis IC torum Vite- 
bergensium ex libro nostro decanorum apte uidebantur mibi 
destinari , eo magis , quod prima ordinis ICtorum Regimon- 
tanorum, in quo ut locum obtinerem, hancce quantulamcun- 
que conscripsi dissertationem , forma ex Vitebergensium sta- 
tutis quasi ex fonte et origine haud dubie emartauit. 7 ) 

Verum suscepto officio editoris recenseam opus est prae 
caeteris ea. quae de statutorum infra edendorum conceptione 
et publicatione perhibentur, eaque perhibentur in ipso no- 
stro decanorum libro (fol. 24 b sq.), qui sic loquitur: 

Anno Domini millesimo quingentesimo secundo in die 
sancti Lucae intronisata 8 ) est Alma achademia Witten- 
burgensis et per Iulium secundum et Maximilianum Ro- 
manorum regem confirmata ad instar omnium aliorum 
gimnasiorum. 

Quae recta et gubernata fuit certis statutis, quibus 
singuli btneficio illustrissimorum Principum Dei gracia 
Friderici sacri Romani Imperii Electoris, Proefecti Prae- 
torio et Ioannis, Ducum Saxoniae etc. Vniuersitatis 
Fundatorum gratis et absque mercede promouebantur. 

7) Cf. de conceptione statutorum academiae Regimontanae : Da- 
niel Heinrich Arnoldt, Ausfuhrliche und mit Urkunden versehene 
Historie der Kfinigsbergischen Universit&t. 1. Theil. Kflnigsb. i. Pr. 
1746 p. 127 sq., p. 130. Quamquam ordo IC^ um ab initio statuta non 
accepit, tamcn eum formatum esse exemplo Vitebergensis facultatis 
nemo nisi historiae uniuersitatis Kegimontanae paene ignarus uocabit 
in dubium. Vid. Max. Toeppen, die Grundung der UniversitatKonigs- 
berg etc. K6nigsb. 1844 p. 228 sq. 

8) In libro ipso legitur: introuisata. Sed hoc falsum esse nemo erit, 
qui non concedat. Cf. Libr. Decanor. lacult. tlieologic. etc. ed. 
FoKltSTEMANN p. 1. 

Tandem anno octauo in festo Michaelis Domini Princi- 
pes Vniuersitati alia et noua statuta dederunt, quibus 
Reformatores °) instituerunt. 

Statuta autem praecedentia praelecta sunt Facul- 
tati Iuridicae die decima quinta Octobris Anno octauo 
in domo Doctoris Plochij Rectoris l0 ) praesente Domino 
Mollerstat n ) reformatore, Doctoribus iuris ad hoc 
uocatis etc 

Sed est, quod equidem sentiam, hic locus quoad funda- 
tionem academiae breuior quam accuratior i2 ) ; quoad statu- 
torum promulgationem desumptus forte ex antiquis scriptis 
puta protocollis ; quoad ea denique, quae deantiquissimis anni 
1502 statutis enarrantur, nisi ualde fallor, a Reusnero 
uel alio posteriorum, incertis ac dubiis fontibus maiorem 
quam par erat iidem habente, compositus uidetur. Quod 
quidem uerum esse intellegitur exZangero, qui quinqua- 

9) Legitur in statutis academiae Vitebergensis a. 1508: Reforma- 
toribus uices nostras delegamus et damus omnimodo supremam et ab- 
solutam potestatem. Cf. Jo. Chr. Aug. Grohmann, Annalen der Uni- 
versitat Wittenberg. Meissen 180! sqq. T. II p. 10. 

10) Theodoricus Blochivs (Block) , artium et medicinae Doctor 
rectoratum gessit per aestatem a. 1505. Vid. Album acad. Viteberg. 
ed. FOER8TEMANN. Lips. 1S4I. 4°. pp. 25 et 21. 

1 1) Martinus Polich DE Mellerstat. Epitaphium eius in teroplo 
parochiali Vitebergensi hoc cst: ANNO. A. NAT. DOMINI mdxihi. vf. 
KAL. IAN. PKESTANTISSIMVS. DNS. MARTIN. POLICHIVS. 
MELLERSTADIVS. ARTIVM. PHILOSOPHIAE. MEDICINA- 
RVMQVE. DOCTOR. SACRE. THEOLOGIE. MAGISTER. HVIVS 
GYMNASII. RECTOR. PRIMVS. ET. PARENS. DIEM. EXTR. 
CLAVSIT. Cf. Sennert l. c. II c. 3 p. 223. Reformatoris nec non 
Vicecancellarii munereNoster illo tempore, quo statuta edebantur, fun- 
gebatur. 

1 2) Vberius de fundatione uniuersitatis agitur in Libro decanorum 
facultatis theologicae etc. p. J . 

ginta fere annis ante Reusnerum scripsit de fundatione 

academiae primisque eius statutis : 

Fridericus a. 1 502 academiam introduxit » ac usque ad 
annum 1508 certis statutorum formulis, utiopinor, 
gubernandam curauitc 

Quodsi apparet, iara Zangerum, memoriarum ucterum 
exsequentissimum etacutissimumindagatorem nequeipsailla 
statuta uidisse nequeullameorum commemorationem fide dig- 
nam ex annalium uetustateeruerepotuisse :anno 1502 ullaaut 
uniuersitatisautfacutatumstatuta publicata esse recte negan- 
dum esseputo. Nequehocunicumhabeoquomouearargumen- 
tum. Namuelexeo, quod Fridericus electorin praefatione 
statutis anno 1508editis praemissa legum antea publieatarum 
et tunc derogandarum nullam fecit mentionem immo de uti- 
Htate et necessitate statutorum egit generatim, pro certo 
euinci potest, statuta ante illud tempus promulgata non exti- 
tisse. Longum est ceteras quibus ducor rationes pluribus ex- 
ponere, illud tamen non possum non commemorare, etipsum 
Foerstemannum 18 ) »statuta uetera « facultatis theologi- 
cae a. 1502 publicata esse afBrmantem, mirum quantum 
lapsum esse, quum illa quidem statuta et ipsa sine dubio 
una cum statutis tam uniuersitatis quam aliarum facultatum 
mense Octobr. a. 1508 promulgata sint, **) id quod, ut prae- 
teream alia, ex «Priuilegio Magistrorum Sacre paginae In 
Gymnasio Wittenbergen. promotorum« ,5 ) ipsis statutis fa- 



13) Lib. Decanor. facult. theologic. etc. in praefat. p. V. ; 

14) Cf. Sennert , Athen. Witteb. cap. V p. 47. 48. 

15) Vicl. Libr. decanor. facult. theolog. ed Foerstemann p. 119sqq. 

cultatis theologicae adiuncto et die XV. m. Nouember. a. 1508 
composito satis clare perspicitur. 

Sed ut haec mittamus, constat, statuta nostra facultatis 
ICtorum Vitebergensium publicata esse die XV. Octobris a. d. 
1508. Eodem tempore facultati ICtorum adscripti erant: 

t. Ioannes Mogenhouer (Mugenhouer, Mugen- 
hofer, Magen hoefer), I. V. D., praepositus ecclesiae 
collegiatae omnium sanctorum in arce et in iurepontincioor- 
dinarius. I6 ) 

2. Wolfgangus Stehelin AA. etl. V. D., legum or- 
dinarius. 17 ) 



16) 1. Mogenhover ante annum 1504 Lipsiae D. I. V. creatus 
(cf. R. Stintzing, Ulrich Zasius etc. Basel. 1857. 8° p. 334) initio 
aestatis a. 1508 Vitebergae immatriculatus est (cf. Album acad. etc. 
ed. Foerstemann p. 25). Abiit uel obiit ante a. 1511, quo anno „Hen- 
nyngum Goede de Haffellburgk", IP"n inclytum, cuius nomen aestate 
a. 1510 in album academiae inscriptum sit (cf. Alb. acad. p. 31), praeposi- 
tum aedis omnium sanctorum et ordinarium iuris canonici factum esae 
ex libro nostro ms. (fol. 134") intellegitur. — Inter ius pontificium 
,,ordinarie et extraordinarie" docentes, quos ,,Rotulus Doctorum Vi- 
tembergae profitentium" a Christophoro Schevrl (uid. huius dissert. 
p> xim) anno 1507 editus (inuenics eum apud G. T. Strobel, Neue 
Beitrage zur Literatur etc. T. III Ser. II. p. 57) recenset, est : ,,D. 
Joannes Monhoper, iur. utr. Doctor Perusinus , Decanus Vittember- 
gensis". Nescio an Mogenhovervm nostrum et Shevrli Monhofe- 
rum easdem esse personas probari possit. 

17) ,,Wolffgangus Stehelin Rotenburgensis , arcium et utriusque 
iuris doctor Tubingensis , facultatis iuridicae primus decanus et in iu- 
re canonico ordinarius" (Album acad. p. 1), post Mogenhoveri 
uocationem iura ciuilia legere coepit (Lib. nost. ms.fol. 134»cf. c. 124 b ). 
Christophori Schevrli orationi rectorali a. 1507 (prodiit Lipsiae ,,per 
Martinum Herbipolensem" [Lantzberg] a. 1509 mense Decembr. in 4°) 
uerba insunt haec : ,,Nescio quo uerborum preconio gratias sim acturus 
Wolfgango Stehelinl. V. D. celeberrimo, uniuersitatis primo ordina- 
rio (t. e. ordinario iuris canonici), lCtorum principi, cuius excellens eru- 
ditio nobis omnibus magnum affert splendorem, ducali consiliario et 

3. Laurentius Schlamhaw, iur. canon. D. et pleba- 
nus Vitebergensis. 18 ) 

4. Hieronymus Schuerpf, AA. et I. V. D., legum 
(Codicis) ordinarius. 19 ) 

5. Christophorus Scheurl, I. V. D. et nouorum iuri- 
um ordinarius. 

Decani munere functus erat per aestatem anni 1508 
Christophorus Scheurl 20 ), qui idem cum ex nostro deca- 
norum quidem libro auctor statutorum ICtorum Vitebtrgen- 
sium anni 1 508 sit habendus, non ingratum spero me rerum 
academicarum studiosis hominibus facturum, si de uita illius 
uiri praestantissimi dignique cuius memoria renouetur inter 



compatri obseruando." Anno 1521 Noster factus est cancellarius Hen- 
rici ducis Saxoniae (cf. Corpus Reformatorum ed. Brbtschneider 
T. I col. 280 Not. **) et Fribergam se contulit. De eo uid. L. a Sec- 
kendorfp Commentar. histor. et apologet. de Lutheranismo etc. Fran- 
cof. et Lips. 1692 Fol. Lib. I § 110 Add. II a. Ch. F. Schnvrreri 
Oration. academ. etc. ed. C. E. G. Pavlvs. Tubing. 1828. 8. p. 66 sqq. 
Nevdecker, Geschichte der Reformation p.413. Lvther's Briefe her- 
ausg. von DE Wette T. I. pp. 108. 420. 449. 454. 545 T. II 348. 

1S) „Laurencius Schlamaw de Belthicz iuris pontificii bacca- 
laureus, huius oppidi plebanus" anno 1502 receptus est in numerum 
scholasticorum academiae Vitebergensis (Album acad. p. 2). Ante ae- 
statcm anni 1505 iuris canonici Doctor renunciatus ,,in die inuentionis 
salutiferae crucis quinto nonas Maii a. 1505 rector uniuersitatis electus 
est" (Album acad. p. 16).Postea (ca. a. 1508 — 1511) factus est ecclesiae 
collegiataeomniumsanctorumdecanus (Lib. nost. ms. fol. 124 b . cf. c.fol. 
134«), cui ex bulla confirmatoria Iulii II papae a. 1507 (inuenies eam 
aqud Svewm 1. 1.) legendi ,,in decretis dominicis diebus" (i. e. feriatis 
diebuB seu extraordinarie) necessitas incubuit. Obiit mens. Febr. a. 
1523. Cf. LVTHER'8 Briefe herausg. von DE Wette T. II p. 307 sqq. 

19) De quo uide: Theod. MvTHER,Der Reformationsiurist D. Hie- 
ronymus Schurpf etc. Erlang. 1858. 8. 

20) Lib. nost. ms. fol. 124 h . 

paucos, in finem huiusce praefationis strictim et obiter, pro- 
ut postulat rei natura, exposuero. 

Christophorus Scheurl, (Schewrl, Schewerlin, 
Schewrlus, Scheurle etc.) 2I ) Norimbergensis natus 
est d. XI mens. Nouembr. a. 1481. Puerum decem annos 
natum pater Heidelbergam misit ; multa etenim, quae hodie 
in gymnasiis traduntur, tunc temporis adulescentibus litera- 
rum cupidis in uniuersitatibus discenda erant. Inde a. 1 496 
(1497?) Italiam profectus est eo consilio, ut Bononiae ad 
iurisprudentiam cuius tunc temporis illic celeberrimi florue- 
runt professores, studium operamque conferret. Cuius qui- 
dem consilii capiendi auctor fueratSixtus Tucher, I. V. D., 
Nostri auunculus et patronus, qui, postquam studium gene- 
rale tam Papiense quam Patauiense et Hononiense frequen- 
tauitacpostearaagna celebritate ac frequenti auditorio Ingol- 
stadii iura publice professus est, praepositus ecclesiae S^. 
LaurentiiNorimbergensis factus erat. Bononiae uero contigit 
Scheurlo, ut »nouem continuis annis sub Ioanne Cam- 
peggioet Ludouico Bolognino, excellentissimis etc. 



21) Cf. Franz Freiherr von Soden, Christoph Scheurl der zweite 
und sein Wohnhaus in Nttrnberg etc. Nttrnberg. 1837. s. et eiusdem : 
Beitrage zur Geschichte der Reformation und der Sitten jener Zeit mit 
besonderem Hinblick auf Christoph Scheurl II. Nttrnberg 1855. 8. 
Praeter hos libros diligenter sed parum ingeniose et erudite ex fonti- 
bus rebus grauissimis repletis conscriptos usus sum ipsis Schevrli o- 
peribus inprimis oratione in laudem Germaniae , infra citanda. Cf. eti- 
am Conradi Wimpinae , uti opinor, opus , quod Joach. Joh. Mader 
titulum addens : ,,Scriptorum insignium, qui in celeberrimis, praesertim 
Lipsiensi, Wittenbergensi , Francfordiana ad Oderam academiis, A 
fundatione ipsarum usque adannum Christi 1515. floruerunt, Centuria, 
ab auctoreeius temporis anonymo concinnataetc. Helmstadii 1660" form. 
4. edidit. Quo libro sub Nro. Lxxxiii de Schbvrlo agitur. 

praeceptoribus iurium candidatus esset. « Verum idem literis 
quas uocant humanioribus diligenter incumbebat Philippi- 
que Beroaldis assidue frequentabat auditoria. Et quanta 
fuerit Scheurli apud commilitones auctoritas uel ex eo exi- 
stimare licet, quod certum est, ipsum a. 1504 ab illis utrius- 
que uniuersitatis Bononiensis (nempe uniuersitatis citramon- 
tanorum nec non uniuersitatis ultramontanorum 22 ) syndicum 
esse creatum. Hunc magistratumgerentem nostrum S c h e u r- 
lum cum rector uniuersitatis ex Germanica natione a. 1505 
nouissime electus orationem publicam in celebrandis rectoratus 
uicibus usitatam habere iussisset, Scheurl, ut erat patriae 
amantis8imus, »de laudibus Germaniae orationema compo- 
suit et magna frequentia ac maximo plausu scholarium 
inprimis popularium habuit. Quae postea prodiit in publi- 
cum Bononiae a. 1506, 4°, dein uero repitita est sub hoc 
titulo : 

CibcUue 5)c fauotbus 
©eratanic fcuru fcajro 
nte efcitus a £hristophoro Scfyeurlo tlurem 
bergenft 3wn*uttxu*qnt toottott. 
irortcs .fortuna fonnioat. 

In fine : 

Martinus Lantzpergius, Lipsensisbibliopola ele | gantis- 
simus : summa uigilantia, ne abItalicoar| chetipo ober- 
raret, hunc liebellum imprimebat mense | Iunio, anno 
octauo sup millesimum quingetesimuque | M. Fortes 
Fortuna Fonnidat | C S D. 28 ) 

22) De uniuersitatibus Bononiae florentibus uid. von Savignt, 
Gesch. des Hdm. Rechts im Mittelalter. T. III. 

23) Opusculum forma 4. typis goth. elegantissime expresBum caret 

Eo ipso tempore , quo hanc de laudibus Germaniae ora- 
tionem conscripsit Noster (finem imposuit operi d. XI W mens. 
Nouembr. a. 1505 quo die annum XXllIl"" 1 uitae compleue- 
rat) uocatus est aFriderico electore Vitebergam, illic lectu- 
ram iurium nouorum i. e. Libri sexti et Clementinarum su- 
scepturus. Friderico enim, circumspicientiac quaerentiqui 
posset nouam academiam necdum satis ordinatam in modum 
Italicum moderari atque instituere, Scheurlum nostrum 
commendauerat pater eiusdem, Christophorus S c h e ur 1 ciuis 
Norimbergensis, auctoribus et interpretibus Sixto et Antonio 
Tucheris, Ioanrie Staupitzio (quocum Romae iam a. 
1500 Nosterconuenerat) Degenhardo Pfcffingero, intimo 
electoris consiliario. Itaque Scheurl, postquam a. 1506 
Bononiae »iuris utriusque infulis coronatus est« in patriam 
rediit et initio a. 1507 Vitebergam se contulit 24 ). Eodem 
anno rector uniuersitatis creatus est. Qua de re leguntur 
haec in Albo uniuersitatis * 5 ) : 

Christoferus Scheurlus 
Nurmbcrgensis Iuris vtriusque doctor Bononiensis No- 
uorum Iurium ordinarius Anno domini 1 507 kalendis 
Maijs electus fuit Kector gymnasii Wittembergensis, 
quem rectoratum cum summa dignitate, magnificentia, 
humanitate et omnium beneuolentia absoluit. Prohibuit 
ne quis potandi gracia tabernam intraret, neue arma 
deferret sub pena medij aurei. deditque senatui occasi- 
onem, vt per id tempus ciuibus interdicta sint arma, et 

numeris foliorum vel paginarum ;" per totum autem inueniuntur signa- 
turae. 

24) Cf. Alb. academ. Viteb. ed Foerstemann p. 20. 

25) lbid. p. 21. 

ita cum maxima pace quiete et tranquillitate absque alio 
tumultu data est opera literis. Doctorem Iodocum yse- 
nacensem 2G ) doctorem theodoricum block medicum et 
licentiatum 27 ) Priorem sancti augustini in consilium 
vniuersitatis cooptauit et denique sub suo floridissimo 
rectoratu centum et duodeciin studentes intitulauit, etc. 
Noluerim in multis ac singularibus Scheurli nostri 
in principem , uniuersitatcm, facultatem ICtorum mcritis re- 
censendis longius commorari ; sufficiat igitur hoc loco com- 
memorasse, [C torum non solum statuta ab eo composita — 
cuius opcrae accepit praemium decem aureorum i. e. flore- 
norum Rhen. — sed facultatem ita ordinatam et augmen- 
tatam esse, ut initio anni 1511 Xl sodales eiusdem essent, 
cuius initio aestatis 1508 quatuor fuerant M ). Perpetuo fere 
decani aut ordiuarie electi aut legitime substituti nec non 
inde ab anno 1508 eonsiliarii electoralis et iudicii ducum 
Saxoniae supremi aulici , quod quater per annum Lipsiae et 
Altenburgi habebatur, assessoris muneribus functus est. 
Anno autem 1512 mense Aprili Norimbergam rediit, ubi 
inter consulentes iudicii urbani receptus ob legationes, con- 
silia, uitae morunique integritatem etiam de ciuitate sua in- 
signiter meritusmense Iunio a. 1542 diem supremum obiit. 20 ) 

20) Iodocus TliVDTFETTER S. theologiae doctor Erfordianus. 
27) Vid. h. d. not. 10. 

2S) Cf. libr. nostr. ms. fol. 131cum fol. 121 b . 

29) Praeter orationes Schevrli iam citatas extant alia eiusdem 
scripta. Inter quos est ,,Oratio de sacerdotum ac rerum ecclesiasticarum 
praestantia" siue ,,sacerdotum defensorium"»Vitebergae a. 151 1 in pro- 
motione sacerdotis cuiusdam habita. Leguntur haec oratio, Siievrli 
oratio de uita et obitu reuerendi patris Antonii Kressen 1. V. 1). Prae- 
positi Norinibergcnsis in Collegio S. I.aurentii , alia eiusdem auctoris 

2 

lam nil reliquum est, nisi ut , quam rationem in textu 
statutorum statim edendorum constituendo sim ingressus, 
profitear. Potissimum igitur secutus sum fidem libri manu- 
scripti nunquam traditam in illo scripturam ausus mutare, 
nisi aperta uiderentur deprauationis indicia. Sed quotie- 
scunque aliquid mutaui, scripturam codicis in notis addidi. 
Orthographiam et interpunctiones mutare non dubitaui: ita 
tamen ut illam librorum typis exaratorum saeculi XVL , has 
hodierno scribendi interpungendique modo adaptarem. 

Appendicis loco «formulam , qua Wittenbergae utuntur 
in conferendo titulo Doctoratus« ex libro rarissimo , Norim- 
bergaea. 1539 impresso, repetendam curaui. Liberille pro- 
diit sub hoc titulo: 

EPISTOLA | PHILIPPI | MELANTHONIS | ad 
Senatum Venetum. | ORATIO PVBLICE HABITA l 
Vuittenbergae in promotione Doctoris | Iuris. de Scri- 
pto Iure, et dignitate | veterum interpretum Iuris. 
form. 8. min. 

Inuenitur formula nostra post orationem de scripto iure 
Sign. B (5* " h ). In fineautem opcris, cui adiectae sunt prae- 
fationes et epilogi loco epistulae, haec leguntur uerba: 

Impressum Norinbergae per Hieronymum I Formschney- 

der Anno. M. D. XXXIX. 

dcripta minora et epigtulae in Bilibaldi PlRCKHEIMERI etc. Opera etc. 
Francof. 1010. Fol. pp. 310, 31!Kqq.Omnia, quaeScUEVRL edidit opera 
et opuncula accurate rccensentur a Georgio Andrea Will, Ndrnbergi- 
sches (ielehrten-Lexicon etc. T. 111. Nurnb. 1757. 4. pp. 510 gqq. 

STATVTA ANTIQVA KLKCTOKIS 
FRIDERKT. 

STATVTA IVRECONSVLTORVM. 

« 

Dei gratia Foedericus, Dux Saxoniae, Sacri linperii 
Kelector et Praefoctus Praetorio, Landgrauius Torin- 
giae, Marchio Misnae etc, reuerendo et cgregio Domino 
Joanni Mugenhofer Doctori , Praeposito nec non Priori 
et Senatui consulto Gyranasii nostri Wittenburgensis salu- 
tcm dicit. 

! ) Quatinus Gymnasium no6trum, Patres conscripti. 
ex omni parte absolutum C68et , et principatus nostri oracu- 
lum merito dici posset, luresconsultos quoque instituere 
necessarium duximus , a quibus responsa vit&eque *) con- 
silia postularentur, qui sacratissimas leges profiterentur, 
quae 8 ) totae sunt in aequitate et moderatione , totae in pru- 
dentia, totae denique in Philosophia et profundissima sa- 



1) Indicem corum, quau Ncquunlur, Zaxuekvs orationi suue sac- 
culari inscruit. 

2) Cod. ms. vita'^. Zanukkvs /. /. Uijit uitacquc. 

3) Verba sequentia ct alia pracfationis ex Ohkistophoki Sliikvkli 
In laudcm Gernianiac oratione (Ed. Lips a. I."»n8 Sijrn. It) deprompta 
sunt. 

pientia constitutae, totae ad genus humanum regendum, 
gubernandum, defendendum excogitatae, totae ad vitam 
bene beateque agendam inuentae , sine quibus nullum Im- 
perium, nullam Rempublicam scimus posse essc diuturnam, 
propterea, quod arma Imperia parant, leges parta conser- 
uant. Sicut enim sine armis regna acquiri non possunt : ita 
nequeunt haec eadem sine legibus custodiri , propterea quod 
leges muri sunt et fundamenta ciuitatum , in quibus bonos 
quam tutissime detinent, malos arcent, in quibus salus bo- 
norum , consilia ciuitatis et pam *) praesidia continentur, 
quibus vita perinde tuetur, ac cibo corpus sustentatur. Ve- 
rum quia parum esset leges interpretari , nisi etiam legibus 
viueretur, Kobis 5 ) quoque leges vestras transmittimus in 
unum redactas. Et memoriae proditum est, Lycurgum, qui 
temporibus Helisei claruit , ut aeternitatem legibus suis 
daret, iureiurando astrinxisse ciues, nihil eos de legibus suis 
rautaturos , priusquam reuerteretur ; et se ad oraculum pro- 
ficisci simulasse consulturum , quid addendum mutandumue 
videretur; sed in Cretam profectum ibique perpetuum exi- 
lium egisse , abiicique in mare ossa sua morientem iussisse, 
ne relatis aliquando Lacedaemoniam Sparciatae iurisiu- 
randi religione solutos in dissoluendis legibus se arbitraren- 
tur. Ita nos quoque quemque Vestrum iureiurando obliga- 
mus, instituta nostra, nou modo donec nobis vita contigerit, 
verum etiam perpetuo sincere custodire, ut aliis sitis exemplo 
et nos Rempublicam nostram in partibus Vobis credendis 
tute Vobis committere posstmus 8 ). Vsu namque didicimus, 

4) Cod. ms. pace. 

5) Cod. ms. nobis. 

I») Cod. ms. po88umus. 

soios disciplinae Vcstrae Professores non tam iuris et iusti- 
tiae quam sapientiac consultos apud principes in altissimo 
rerum dignitatumque fastigio collocari propterea quod parum 
valent arma foris, nisi consilium praeccsserit domi. Fectora 
sunt potiora manu, vigor omnis in illis est, hoc quod Aga- 
memnon, summus Graecorum imperator, audiens Nestoris 
sapientiam, potius decem Nestores, quam totidem Aiiaces 
armis praestantes sibi optabat, quod eo pacto breui Troiam 
occasuram sperabat. Praeterea cum Philippus, Macedonum 
rex, Athenas obsedisset, ab Atheniensibus postulat, quodsi 
decem oratores sibi darentur, se ab obsidione discessurum. 
Tum ferunt Demosthenem in consilio hanc fabulam Athe- 
niensibus confinxisse : Lupi inieruut aliquando cum pasto- 
ribus foedus ea conditione, ut sibi canes, qui dissidii causam 
dare videbantur, traderentur obsides; quod cum factum es- 
set lupi adempta formidine omnem gregem non modo pro 
satietate, verum etiam pro libidine lacerarunt : id quod Phi- 
lippus quoque sublatis oratoribus, id est sapientibus, in po- 
pulo Atheniensi facturus esset. Quod audientes Athenienses 
Demosthenis consilio acquieuerunt, sicque ciuitas a periculo 
Uberata est.Et in summa, ut cum sapiente illo concludamus, 
quidquid feceris prius consule , et post factum non poeni- 
tebis. Si itaque et iuris et iustitiae et sapientiae consultos, 
ut coufidimus , Vos praestiteritis , et has leges nostras , ut 
praediximus, sincere custodieritis, maxime nobis grati eritis. 
Valete et plaudite ! 

I)E PATRONO ET SENATV IVRECONSVI,- 

TORVM. 

CAPVT PRIMVM. 

Prudentissimac lureconsultorum Facultati in Deum 
tutelarem deligimus pauperum aduocatum sanctum IVO- 
NEM 7 ), volentes ut eius fcstum praesente Vniuersitate in 
aede nostra sancta peragatur quotannis egregie decimo nono 
.die mensis Maii. Expendantur in eam solempnitatero grossi 
viginti de quibus fiat satis altaris ministris, reliquum pau- 
pcribus distribuatur. Hoc iacto fundamento statuimus, ut 
Doctores diuini et humani iuris, qui in Vniuersitate nostra 
promoti fuerint, legerint, aut habitauerint , cooptentur col- 
legio Iurecon8ultorum. Seruent inter se eum ordinem, quo 
fuerint cooptati , non obstante alicuius praerogatiua, praeter 
iuris Caesaret 8 ) tantum , quos postponimus diuini aut 
utriusque iuris Doctoribus, exceptis etiam Praeposito et 
Decano aedis nostrae omnium Sanctorum, quos volumus 
semper esse primos. Cooptati vero Collegio soluant Vniuer- 
sitati aureum unum , si Wittenbergae fuerint promoti , fo- 
renses dnnidium sui gradus, hoc est aureos octo. Quod 

t 

7) Cod. ms. Inoxem. 

8) Cod. nu. Caesurij. 

idem in Haccalaureis et Licentiatis volumus obseruari, lo- 
cari seu promoueri volentibus. Et sese tali iuramento astrin- 
gant: 

IVSIVRANDVM EORVM QVI REFERVNTVR 

IN SENATVM. 

CAPVT SECVNDVM. 

Ego N. iuro pro virili mea fidcliter •) consulere honori 
et utilitati vestrae iuridicae facultatis, secrcta consilia ad 
dicUimen domini Pecani non reuelare , sed illi in honestis 
parere et statuta diligenter seruare custodireque , ut me 
Deus adiuuet et sanctorum Euangeliorum conditores. 

■ 

DE ELECTIONE DECANI. 

CAPVT TERTIVM. 

In dic Philippi et Ia( obi nec non sancti Lucac vocan 
tur Doctores per sc^edulam ,0 ) antiqui Decani et statim 
publicato Rectore, inuocata Dei gratia, eligatur Decanus 
secundum ordinem iam denotatum n ), etiamsi fuerit absens 
breui reuersurus, incipiendo a Praeposito et Deeano omuium 



U) Cod. ms. fidelitatem. 

10) Cod. ms. sedulam. 

1 1) Cod. ms. denotatum. 

Sanctorum, ita tamen, quod nullus eligatur, nisi ftierit 
annum in Facultate, sed tunc praetereatur, donec ordo eum 
iterum tetigerit, exceptis Praeposito et Decano omnium 
Sanctorum quos subito volumus esse eligibiles. Decanus 
electus manu stipulata promittat praedecessori, quod officium 
suum fideliter exercebit et eius obtentu in praeiudicium Vni- 
uersitatis uel Facultatis nil molietur. Quod si fuerit absens 
uel impeditus in omnibus concernentibus officium suum sit 
substitutus seu delegatus Decanus praecedens, quo impedito 
iterum praecedens. 



DE FORMA PORRIGEXDI SVFFRAGIA. 

- 

CAPVT QVARTVM. 

Quotiens autem quid tractandum venit, Decanus per 
schedulam cum insertione causae conuocet Doctores omnes 
ad domum suam vel alium locum congruum sub poena per- 
iurii vel mulctae certae , pro facti scilicet qualitate. Et tunc 
absentis, nisi forte causa Principis aut Reipublicae, nulla 
ratio babeatur. Coactis patribus roget sententias diligenter 
incipiendo semper a seniore. Ipse vero habeat duo vota et 
ex votorum pluralitate concludat, hoc obseruato, quod omnia 
decreta ipso facto nulla sint, quae non sunt trium aut qua- 
tuor sufrYagiis roborata. 

DE OFFICIO DECANI. 



CAPVT QVINTVM. 



Decani munus imprirais esto, recipere signum, claues, 
statuta, rationarium scholasticorum iuridicae Facultatis a 
praedecessore praesente Facultate. Decanus mox post elec- 
tionem conuocet Doctores et scholasticos suos et eis praele- 
gat statuta Facultatis. Decanus pro tempore sit caput Fa- 
cultatis , cuius statura dirigat ipse solus ; alii sunt membra 
tantum. Ipse Decanus post Praepositum et omnium Sancto- 
rum Decanum sit priraus ubique tam in sedendo, quam am- 
bulando, seu scribendo, seu subscribendo tam publicis, quam 
priuatis actibus. Publicae autem subscriptione6 vel literae 
vel sententiae Facultatis fiant nominc Decani tantura et Fa- 
cultatis. Et semper dictentur conscribanturque per iu- 
niorem, per reliquos diligenter emendentur, ita tamen, quod 
in sententia ferenda sit absens, qui forte alicui partiura fuit 
patrocinio. Similiter et literae priuatae subscribantur a sin- 
gulis et tandem annulo senioris consignentur. Decanus pro- 
mouendis in quocunque iure solus assignet titulos legendos, 
punctos tam in tentamine quam in examine. Ipse faciat 
praesentationem Vicecancellario. Eo impedito succedat prae- 
cedens Decanus, ut dictum est, exprimendo se supplere 
locum Decani, cuius hoc interest. Decanus etiara conscribat 
sententias Facultatis et literarum copiam retineat. Praeterea 
in rationarium Facultatis cooptet promotos seu receptos et 
quantum quisque dederit, adiicendo diem et annum dili- 
genter. Promotiones autem intiraet publice, speciuocando 

nomina 12 ) promotoris et promoueiuli sub signo Facultatis, 
quo alioquin nullo modo utatur absque patrum asscnsu. 
Diem autem , horam , punetum assignatum et locum exami- 
nis notificet Doctoribus per schcdulam, non prius tamen, 
quam expensas promouendi accepcrit; alioquin de suo sol- 
uat; et tandem distribuat fideliter et reliquum in fine officii 
inferat aerario et Reformatoribus rationem reddat. In die 
IVONIS inuitet Rectorem cum caeteris Professoribus , suis 
vcro publice mandet, quatinus intersint missae et offerant, 
unde tunc ei una cum suis a Rectore assignamus locum 
priinum. 

DE PROMOTIONIBVS. 

CAPVT SEXTVM. 

Doctores vel Baccalaurei unius vel utriusque iuris pro- 
moueantur, similiter et rccommendatio Licentiatorum habea- 
tur a Doctoribus Facultatis secundum eorum ordinem ita 
quod primum Doctorem et Baccalaureum seu primos simul 
promoueat Dominus Praepositus, secundos Decanus, tertios 
tertius. Potest tamen Doctor impeditus seu 13 ) absens vices 
suas delegare altcri Doctori Facultatis cui vult, maxime ad 
petitionem promouendi , citra tamen praeiudicium aliorum. 
Duo Doctores tantum, sicut et duo Licentiati et tres Bacca- 
laurci simul admittantur et non plures. Si Doctor promo- 



12) Cod. nts. nomine. 

13) CW. ms. sed. 

ueat simnl duos Doctores , Licentiatos vel tres Baccalaureos 
pecunia promotionis cedat sibi soli; si autem promouerit 
Doctorem , qui prius non erat Baccalaureus t aut in eius Li- 
centia non Imbita est recommendatio , aut Doctorem, Licen- 
tiatos aut Baccalaureos simul , tunc sibi et ceteris Doctori- 
btis distribuat quidquid sibi cedit ultra promotionem princi- 
palem ; similiter si in numero promouendorum fucrit di- 
spensatum, ita ut omnia sint paria. Et quilibet faciat duos 
promotiones et unam recommcndationera. 

Promouendus in Baccalaureum seu Lieentiatum , post- 
qjtiara sibi beneuolentiam Doctorum comparauerit , et sic 
venia ipsorum comparata adire debet Facultatis Decanum, 
qui cogat scnatum suum, in cuius praesentia iuret promo- 
uendus, sese non vindicaturum , si quo casu impcdiretur et 
quod super rogatis dicat veritatem. Promouendus in Bacca- 
lauretim lcgitime doceat> vel si Facultati videbitur inspecta 
stia qualitate iureiurando 6e astringat, duos annos cum di- 
midio , in Licentiatum vero quinque annos diligenter lectio- 
nes audiuisse et ei iuri dedisse operam , in quo promoueri 
desiderat , in utroque tamen iure graduandus docebit cuique 
iuri triennio nauasse operam in aliquo studio generali et pri- 
uilegiato. Praeterea Baccalaureandus tres circulos tencat, 
Licentiandus publice repetat, quod tamen ob scholasticorum 
utilitatem in lectiones commutari poterit , ita ut Baccalau- 
reu8 post adeptum Baccalaureatum statim leget ad minus 
unum de tribus prirais libris Constitutionum et hunc ordi- 
nem seruet: Primo recitet casum in terminis, et si lecto 
texlu ingcnio suo — non ex Doctoribus — unum aut plura 
notabilia colligere poterit, id ad libitum sibi sit, sed Docto- 
res allegare non debet; postremo ad apparatum glossarutn 

accedat et illas prout iacent expediat. Licentiatus vero ante 
Licentiam unum mensem et postea duos publice legat ali- 
quos titulos in Decretalibus seu in Codice aut Digestis. 
Quod tamen de tempore et completionis et lectionis diximus, 
sic intellegi voltimus, ut hoc totum relinquomus ,A ) discre- 
tioni et arbitrio Doctorum, quos in hoc tantum elaborare 
volumus, ne quem turpe promoueant inanem literarum, de- 
decorantem et gymnasii nostri et eorum auctoritatem, dum- 
modo haec obseruent , ne quem Wittenbergae studentem in 
Baccalaureum iuris canonici promoueant, nisi audiuerit ad 
minus unum annum diligenter lectionem ordinariam et Sexti 
tel 15 ) Clementinarum , in iure ciuile unum annum lectio- 
nem Digestorum et Codicis. Nullum quoque admittant ad 
doctorandi Licentiam, nisi tantundem ubique a tempore 
Baccalaureatus audiuerit. Quodsi Baccalaureatio careat, ad 
iuris canonici Licentiam non admittant, nisi per biennium 
audiuerit lectionem ordinariam et Sexti seu Clementinarum, 
iuris ciuilis per biennium lectionem Digestorum , Codicis et 
Institutionum. Ad utriusque vero iuris Licentiam neminem 
admittant, nisi per triennium audiuerit lectionem ordina- 
riam iuris canonici et Sexti seu Clementinarum et utramque 
iuris ciuilis scilicet Digestorum et Codicis , alioquin dispen- 
sationem per Facultatem obtentam ipso facto censemus esse 
nullam. 

Fosthac stipulentur Doctores, candidatum non velle 
promouere, nisi credant idoneum, secluso amore vel odio. 
Qui candidatus adueniente dic Facultati congruo %% ) mane in 

H) Cod. ms. relinquimus. 

1.")) Cod. ms. et. 

Ki) Cod. 11x8. congrue. 

ecclcsia collegiata disponat missam celebrari de sancto spi- 
ritu vel beata virgine cum collecta diuini IVONIS et sancti 
AVGVSTI, ad quam per schedulam Decani vocantur Doc- 
tores sub poena quinque grossorum. Qua iinita congregen- 
tur in sacristia et Dccanus nomine Facultatis assignet puncta 
duo promouendo in ttaccalaureum in eo iure , in quo cupit 
gradum , unum scilicct in Dccretis alterum in Decretalibus, 
vel unum in Digestis, alterum in Codice, si in utroquc al- 
terum in Decretalibus , in Codice alterum, hoc obseruato, 
quod nemo in distinctionibus punctetur , sed semper potius 
in loeis ordinariis, quae sirailiter seruari volumus tam in 
tentamine, quam in examine. Licentiandi itaque semper 
puncta recitent circiter horam quartam in loco Decano con- 
gruo , ad quem conuocet Doctores per schedulam continen- 
tem puncta sub poena priuationis salarii ex tali examine 
consequendi. Adueniente hora examinis inuocato Diuino 
auxilio cum omni maturitate promouendus sua puncta reci- 
tet. Contra quem tandem opponant Doctores orrmes , vel ad 
minii8 eorum tres , incipiendo a iunioTe. Si tunc visum fiie- 
rit maiori parti Doctorum examinatus in nomine Domini 
admittatur in Haecalaureatum , vel tentatus ad examen pu- 
blicum, ita tamen , quod praesentetur Cancellario, qui lo- 
cum et diem pro examine assignet examinandique publice 
facultatem — ubi iterum omnia obseruentur, ut in tenta- 
mine — tribuat. Comprobato Licentiando, liccntiam docto- 
randi ei confert Dominus Caneellarius , vcl eius locum te- 
nens. Quem Doctoratum potcrit assumere eodem die, vel 
altero, prout visum fuerit Facultati. Et tunc ad Baccalau- 
reatum vel Lieentiam praeeuntibus , ad aulam vero Doctora- 

lem praecquitantibua 17 ) Kedellis sceptriferis scholastici iuris 
wnnes pirrpthatos inuitent. 

IVRAMENTVM PROMO VEN DORVM . 

CAPVT SEPTIMVM. 

Promouendus publiee iuret hoc modo: Ego N. iuro Do- 
mino Decano et Doctoribus Facultatis iuridicae obedientiam 
ct rcuerentiam debitam , quod in quocunque statu utilita- 
tem Vniuersitatis et maxime Facultatis iuridicae pro virili 
mea procurabo, quod hunc gradum non reiterabo, sed potius 
annum in hoc almo studio complebo , ut me Deus adiuuet 
et sanctorum Euangeliorum conditores. 

Et hoc si fucrit Baccalaureandus, Licentiandus vero lo- 
co ultimae clausulae adiiciat : 

Quod insignia Doctoralia nullibi assumam nisi in studio 
Wittenburgensi. 

Doctorandus iuret: 

Neque assumpta repetam et quod, si determinaucro 
materiam fidei, partem fidei tenebo, contraria pro viribus 
destruendo , per omnia confirmando me sanctac matri eccle- 
siae, ut me Deus adiuuet et sanctorum Eunngcliorum con- 
ditores. 



17) Cod. m$. |>fe guitantibus. 

DE EXPENSIS PROMOVENDORVM. 

CAI'VT OCTAVVM. 

Ad haec ut Vniuersitas possit crescere et Doctores pro 
laboribus suis aliquidconsequi, volumus quodobtenta dispen- 
satione Baccalaureus in canonico vel utroque iure apud deca- 
num deponat aureos undecim et quatuor grossos , in iure ci- 
uili aureos nouem, septendecitn grossos 18 ), denarios octo, Li- 
centiatus canonici vel utriusque iuris aurcos sedecim, no- 
uem grossos, iuris ciuilis tantfwm 19 ) aureos undecim , viginti 
grossos, Doctor canonici vel 20 ) utriusque iuris tandem duo- 
decim aureos, viginti grossos, octo denarios. Ne autem gra- 
dus Baccalaureatus habeatur contemptui voluraus , ut non 
Baccalaureus soluat omnes expensas illum gradum concer- 
nentes, perinde ac si tunc promotus fuisset in Baccalaureum 
Quodsi promouendus legitime per omnia se ostenderit gTadu 
dignum , Decanus acceptam pecuniam hoc modo distribuat : 
Nomine Baccalaurei canonici vel utiiusque iuris Rectori 
gros8os quinque, Decano decem, examinatoribus duos flore- 
nos, promotori unum, Bedellis decem grossos, aerario infe- 
rat aureos septem ; nomine Licentiati Rectori decem grossos, 
Cancellario decem, Decano decem, examinatoribus quatuor 



1 S) Cod. ms. totidera grossos nouem. Qtiae cum aperte deprauata 
sint ita scribendum esse duxi, proutfactum est. Summam autem ttouem 
aureorum etc., eam fuisse, quam iur. ciuil. Lic. soluere debebat, ex ipsis 
nosiri capituli verbis paullo inferius scriptis intellerjitur. 

19) Cod. tns. tandem. 

20) Cod. ms. ut. 

aureos, recommendanti unum, Bedellis unum, aerario no- 
uem aurei inferantur ; nomine Doctoris canonici vel utriu- 
sque iuris Decano Facultatis decem grossos, promotoriunum 
aureum , Bedellis duos , aerario undecim ; nomine promoti 
in iure ciuili tantum ubique tertiam minus exceptis aerarii 
expensis. Praeterea Dovtorandum 21 ) obligamus ad praesta- 
tionem pirrethorum et chirotecarum Rectori , Doctoribus et 
Dccano artium, Magistris vero artium et superiorum faculta- 
tum Baccalaureis chirotecarum tantum. Pecuniam vero exa- 
minis diuidant inter se examinatores nulla habita ratione 
absentis, nisi causa principis aut reipublicae litterariae abfu- 
erit. Quod idem in ceteris emolumentis consequendis intel- 
lcgi volumus. 

DE OFFIGIO 1 V RECON S VLTOR VM . 

CAPVT NONVM. 

Doctores imprimis mutuo se ament et inuicem se dili- 
gant, nullus contra alium conspiret, sed sint unum corpus, 
una anima , unum velle , unum nolle ; ita enim maxime no- 
bis grati erunt, ante onmia diligenter, imo cum summa di- 
ligentia legant et alter alterum virtute studeat excellere. Si 
quis impeditus fuerit, alium substituat in locum suum, vel 
saltem diligenter et in continenti defectum suppleat. 

Nullus publice ius profiteatur, nisi illius Licentiatus. 
Quilibet publice legens in anno solenniter repetat semel et 



21) Cod. ms. Doetoratus. 

secunduin eorum ordiuem sempcr iutra 22 ) quindecim dies 23 ) 
piocurent aliquem scholasticorum terere circulum, cui prae- 
sideant. Disputationes autem ipsae sint sincerae, amicae, 
non clamorosae et odiosae, magis ad eruendam veritatem 
quam ad inanem gloriam occupandam accommodatae. 

DE HORIS LECTIONVM ET MODO 

LEGENDl. 

CAPVT DKCIMVM. 

Quilibet a principio horae usque ad finem legat voce cla- 
ra et intellegihili. Ordinarius id est Praepositus aestate hora 
sexta, hiema septima, ordinarius legum aestate octaua, hieme 
nona, alter ordinarius legum hora tertia, ordinarius nouo- 
rum iurium duodecima , ordinarius Institutionum in aestate 
hora septima in hieme hora octaua legat, in tertio et quarto 
Decretalium quarta ordinarius Decretorum hora sibi et au- 
ditoribus cangruis 24 ) diebus, quibus alii non legent. Ordi- 
narius id est Praepositus legat titulos ordinarios diligen- 
ter ; ordinarit 2B ) legum teneant 28 ) inter se hunc ordinem : 
In principio studii id est tertia Nouembris huius anni octaui 
mane legatur Tit. de officio eius cui mandata est iurisdictio 
ff., facto prandio Tit. de noui opcris nunciatione; se- 



22) Cod. ms. in. 

23) Cod. m*. die. 

24) Cod. ms. congrua. 

25) Cod. ms. ordinarius. 

26) Cod. ms. tenent. 

quenti anno Tit. de pactis C. mane, post prandium soluto 
matrimonio ff., anno tertio mane si certum petatur ff., post 
prandium de verborum obligationibus ff. ; anno quarto mane 
0. qui ad mitti ad bonorum possessionem possunt, post pran- 
dium de legatis 1° ff. ; anno quinto, sicut primo; sexto sicut 
primutt» sequente 27 ) et sic consequenter. Etquodlicetprinci- 
pium continuetur per totum annum diligenter , semper eli- 
ciendo sequentes titulos utiliores frequentioresque. Quodsi 
quis absque iusta causa lectionem neglexerit et ante finem 
eius studii non suppleuerit, defalcetur ei semper dimidius 
aureus, quem Reformatoribus damus. 



27) Cod. nis. primo et quinto. 

APPENDIX. 

FORMVLA PROMOVENDI. 



FORMVLA 

QVA WITTENBERGAE VTVNTVR IN CON- 
FERENDO TITVLO DOCTORATVS. 

Amplissime Domine Viceoancellarie, praeceptor summa 
obseruantia colende, et vir clarissime , Explorata est huius 
.N. doctrina in examine, et collegii iudicio visus est ad gra- 
dus petitionem admittendus. Nam et in doctrina Iuris dili- 
genter versatur, et moribus honestis praeditus est. Ideo 
rogo et collegii et ipsius noraine, ut ei eoncedas licentiam et 
potestatem accipiendi gradum , et ornamentum doctorum in 
utroque iure. 

Ego igitur authoritate, qua fungor te .N. promoueo, et 
renuntio Doctorem in utroque Iure in nomine patris, et filii, 
et spiritus sancti, attribuo etiam priuilegia huius gradus de 
iure concessa. Concedo ut de iure respondeas, qua in re me- 
mineris, et industriam et fidem praestandam esse, non ex 
tuis opinionibus pronuncies, sed ex scripti et fundati iuris 
sententiis. Ideo enim, ne aut indocti aut mali responderent, 
Augustus sanxit, ne quis responderet, nisi potestate ab Im- 
peratore accepta, deinde attribuo ius cathedrae huius hone- 
stissimae i. ut tibi liceat alios docerc, et enarrare iura et ex- 
plicare. Aperio et propono librum, ut memineris non fin- 
gendas esse opiniones, sine vera authoritate, sed ius scriptum 
et firmas doctorum sententias esse sequendas , quam ad rcm 
opus est assidua lectione et sttidio. Haldum, qui abundauit 

ingenio, aiunt semel peregrinantem interrogatum , de qua- 
dam difficiliore quaestione, respondisse, se nunc non posse 
respondere, quia triduo a libris abfuisset, hac voce significa- 
uit vir prudentissimus assiduitate discendi opus esse iis, 
qui vere et ex fundamentis respondere cupiunt Tribuo et pi- 
leum , vetus insigne docentium in Ecclesia , quare cogitabis, 
te etiam debere conferre operam et studium ad ornandam 
Ecclesiam et ad illustrandam gloriam Christi , et ut iuxta 
Euangelium modereris humanas leges et ordinationes. Nam 
cum politiae diuinitus sint ordinatae, ut in societate homi- 
num illucescat notitia Dei, omncs politicae ordinationes, 
seruire debent gloriae Christi, sicut scriptum est: Aperite 
portas Principes vestras , et introibit rex gloriae. Do etiam 
ius aureorum annulorum , ut sicas hunc ordinem auctum 
dignitate et priuilegiis imperatorum , quia et nostri labores 
sunt quaedam togata militia, domi pacem et bonos mores 
retinens. Hoc complexu te admoneo , ut in caussis non in- 
cendere odia et discordias, non seruire affectibus potentium 
velis, sed quantum potes , dare operam ut sis author concor- 
diae publicae. Postremo precor ut Deus dominus noster Ie- 
sus Christus gubernet tua et omnium studia , ad gloriam di- 
uininominis, et ad salutem publicam. Nam consilia et studia 
non sunt felicia, nisi gubernante Deo, sicut ipse inquit : 
Penes me est sapientia et successus. Tu quoque precipuum 
rinem hunc tibi propones, ut tuis laboribus gloria Dei orne- 
tur et in docenda iuuentute, et in consiliis dandis. Dixi. 

